【戰況R8】大熱搭巨冷Q 賢哥咁開心係咪中好多？
2024年05月11日 17:20
東網電視
更多新聞短片
第8場四班田草1400米，大熱門係新勝的「金勝名駒」，頭先蘇偉賢先有「勇冠群英」連捷返來，到呢隻依樣葫蘆呀，「金勝名駒」直路雖然打斜行片出片入，但董明朗都尚叫穩定到走勢，最終輕取亞軍189倍超級巨冷「怡昌奇兵」打疊贏，賽後見到表情王真係超級開心，呢條大熱搭大冷Q派到$3,440.5，佢唔知係咪中到呢？是場跑第3、4名係最大冧巴的「競駿天下」及布文落班後上的「威之星」。
馬主勝利朋友團體經理人丁煒章話今場再贏當然開心，佢話今場期望都冇特別好大，但都有啲擔心，因為隻馬入直路都仲係閃，好彩都再下一城，佢話當初同蘇偉賢、馬販決定引入此駒，最初只係抱平常心，依家贏到2W當然興奮，比預期更好，但升上三班都面臨考驗，希望愛駒可以繼續進步，同埋隻馬只係3歲，應該可以愈跑愈好。
第8場賽果：3-13-14-2
二重彩賽果：3-13(最後賠率358)